ઉપરાંત ડિસેમ્બરના અંતિમ સપ્તાહમાં પણ વડા પ્રધાનના ગુજરાત પ્રવાસનું આયોજન કરવામાં આવી રહ્યું હોવાનું સૂત્રો તરફથી જાણવા મળે છે. આ તમામ પ્રવાસોની વિશેષતા એ રહી છે કે સૌરાષ્ટ્ર, દક્ષિણ ગુજરાત, મધ્ય ગુજરાત અને ઉત્તર ગુજરાતમાં જાહેરસભાઓનું પણ આયોજન કરાયું, જેમાં આજુબાજુના વિધાનસભા મતવિસ્તારોમાંથી મોટી સંખ્યામાં જનમેદની પણ ભેગી કરવામાં આવી. એટલે જ રાજકીય પંડિતો મોદીની ગુજરાત મુલાકાતની પેટર્ન જોઇને ગુજરાતમાં વહેલી ચૂંટણી આવવાનાં એંધાણ માની રહ્યા છે. આમ પણ મોદી ૯થી ૧૧ જાન્યુઆરીએ વાઇબ્રન્ટ ગુજરાતને કારણે ગુજરાતમાં જ રહેવાના છે.